pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโตเกียว และสถานกงสุลใหญ่ ณ นครแวนคูเวอร์ ส่งคนไทยเดินทางกลับประเทศโดยสายการบิน ANA จำนวน 31 คน [กระทรวงการต่างประเทศ]
วันศุกร์ที่ 24 เมษายน 2563
สถานเอกอัครราชทูต ณ กรุงโตเกียว และสถานกงสุลใหญ่ ณ นครแวนคูเวอร์ ส่งคนไทยเดินทางกลับประเทศโดยสายการบิน ANA จํานวน 31 คน [กระทรวงการต่างประเทศ]
สถานเอกอัครราชทูต ณ กรุงโตเกียว และสถานกงสุลใหญ่ ณ นครแวนคูเวอร์ ส่งคนไทยเดินทางกลับประเทศโดยสายการบิน ANA จํานวน 31 คน
เมื่อวันที่ 24 เมษายน 2563 คนไทย 31 คนได้เดินทางกลับประเทศไทยโดยเครื่องบินของสายการบิน All Nippon Airways (ANA) เที่ยวบินที่ NH 847 จากท่าอากาศยานฮาเนดะ ถึงประเทศไทยเวลา 15.30 น.
ผู้โดยสารบนเที่ยวบินดังกล่าวประกอบด้วยคนไทยที่ตกค้างในญี่ปุ่น 17 คนซึ่งได้ลงทะเบียนในแบบฟอร์มแจ้งความประสงค์จะเดินทางกลับไทยจากประเทศญี่ปุ่นโดยเร่งด่วนกับสถานเอกอัครราชทูต ณ กรุงโตเกียว และคนไทยที่เป็นผู้โดยสารเปลี่ยนเครื่องบินจากนครแวนคูเวอร์ 14 คนซึ่งเป็นกลุ่มนักเรียน นักศึกษา และคนไทยในแคนาดาที่ได้รับความเดือดร้อนและมีโรคประจําตัว ทั้งหมดรับทราบเกี่ยวกับมาตรการกักตัว 14 วันหลังจากที่เดินทางถึงประเทศไทย โดยสถานเอกอัครราชทูต ณ กรุงโตเกียว และสถานกงสุลใหญ่ ณ นครแวนคูเวอร์ ได้ประสานงานกับหน่วยงานที่เกี่ยวข้องของไทยในการจัดเตรียมสถานที่ในการกักตัว 14 วัน สําหรับผู้โดยสารทั้งหมดด้วยแล้ว
เที่ยวบินดังกล่าวทําการบินในฐานะเที่ยวบินรับส่งบุคคลกลับประเทศไทยตามประกาศของสํานักงานการบินพลเรือนแห่งประเทศไทย โดยสถานเอกอัครราชทูต ณ กรุงโตเกียว และสถานกงสุลใหญ่ ณ นครแวนคูเวอร์ เป็นผู้ประสานงานขอความร่วมมือจากสายการบินและขออนุมัติจากส่วนราชการที่เกี่ยวข้องของประเทศไทย โดยมีจํานวนผู้โดยสารตามที่ได้รับการจัดสรรตามศักยภาพการรองรับผู้ที่เดินทางกลับจากต่างประเทศทั่วโลก 200 คนต่อวันของรัฐบาลไทย
รัฐบาลไทย-ข่าวทำเนียบรัฐบาล-“สาธิต” ชื่นชม อสม. จ.ตาก เคาะประตูบ้านค้นหากลุ่มเสี่ยงโควิด 19 กว่า 1.5 แสนหลังคาเรือน
วันเสาร์ที่ 20 มิถุนายน 2563
“สาธิต” ชื่นชม อสม. จ.ตาก เคาะประตูบ้านค้นหากลุ่มเสี่ยงโควิด 19 กว่า 1.5 แสนหลังคาเรือน
รัฐมนตรีช่วยว่าการกระทรวงสาธารณสุข ลงพื้นที่ จ.ตาก เยี่ยมให้กําลังใจ เจ้าหน้าที่สาธารณสุข  อสม.ด่านหน้าเฝ้าระวังป้องกันและควบคุมโรคโควิด 19  เขตชายแดนไทย-เมียนมา ชื่นชม อสม.ออกเคาะประตูบ้านค้นหากลุ่มเสี่ยงให้ความรู้ประชาชนกว่า 1.5 แสนหลังคาเรือน
รัฐมนตรีช่วยว่าการกระทรวงสาธารณสุข ลงพื้นที่ จ.ตาก เยี่ยมให้กําลังใจ เจ้าหน้าที่สาธารณสุข อสม.ด่านหน้าเฝ้าระวังป้องกันและควบคุมโรคโควิด 19 เขตชายแดนไทย-เมียนมา ชื่นชม อสม.ออกเคาะประตูบ้านค้นหากลุ่มเสี่ยงให้ความรู้ประชาชนกว่า 1.5 แสนหลังคาเรือน
วันนี้ (20 มิถุนายน 2563) ที่ จ.ตาก ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุขและคณะ ลงพื้นที่เยี่ยมให้กําลังใจแพทย์ พยาบาล เจ้าหน้าที่สาธารณสุข และอาสาสมัครสาธารณสุขประจําหมู่บ้าน(อสม)ด่านหน้าเฝ้าระวังป้องกันและควบคุมโรคโควิด 19 ในพื้นที่เขตชายแดนไทย-เมียนมา พร้อมมอบเวชภัณฑ์ และอุปกรณ์ป้องกันโรค
ดร.สาธิต กล่าวว่า งานเฝ้าระวังป้องกันและควบคุมโรคโควิด 19 ของประเทศไทยได้ผลดี มาจากความร่วมมือร่วมใจทํางานของเจ้าหน้าที่สาธารณสุข ฝ่ายความมั่นคง ต่างประเทศ ท้องถิ่น ประชาชน และฝ่ายสนับสนุนที่สําคัญคือ อสม. กว่า 1ล้านคน ที่เสียสละเป็นด่านหน้าทํางานเชิงรุกเคาะประตูบ้านครัวเรือนที่รับผิดชอบ แจ้งข่าวและให้ความรู้ คัดกรองกลุ่มเสี่ยง และส่งต่อเข้ารักษา จนผลงานเป็นที่ประจักษ์ระดับโลก ได้รับคําชื่นชมจากองค์การอนามัยโลกว่าปัจจัยสําคัญที่ต่อสู้โควิด 19 สําเร็จ ปัจจัยหนึ่งคือ อสม.
สําหรับจังหวัดตาก เป็นพื้นที่ที่มีความจําเพาะทั้งสภาพภูมิประเทศ เป็นพื้นที่สูงและความยากลําบากในการเข้าถึงบริการของประชาชน แต่ด้วยความร่วมมือของเจ้าหน้าที่สาธารณสุขและ อสม. ทําให้การคัดกรองโรคมีประสิทธิภาพ ไม่พบการแพร่ระบาดของโรคโควิด 19 แม้จะมีความเสี่ยงสูงจากการเข้าออกของประชาชนประเทศเพื่อนบ้าน /นักท่องเที่ยว โดยมีด่านคัดกรองหลัก 4 จุดคือด่านตรวจวังเจ้า แม่สลิด วังประจบ ห้วยหินฝน ตั้งแต่ 26 มีนาคม –
17 มิถุนายน 2563 คัดกรองผู้เดินทาง 419,931 คน และด่านพรมแดนไทย – เมียนมา คัดกรองรวม 299 คน
รับตัวไว้ที่ Local Quarantine ทั้งหมด
ปัจจุบันพบผู้ติดเชื้อโควิด19 สะสม 3 ราย รักษาหายทั้งหมด มีผู้เข้าเกณฑ์สอบสวน (PUI)132 ราย ตรวจไม่พบเชื้อ มีผู้สัมผัสใกล้ชิด (Contact case) 45 รายติดตามครบกําหนด 14 วันทุกราย และมีผู้ที่มีความเสี่ยงกักกันอยู่ที่บ้านและต้องถูกติดตาม โดยอสม.และเจ้าหน้าที่สาธารณสุข 19,118 ราย นอกจากนี้ อสม.ได้ออกเคาะประตูบ้านเพื่อให้ความรู้และค้นหากลุ่มเสี่ยงอีก 151,501 หลังคาเรือน
“ขอบคุณ อสม.ทั่วประเทศ ค่าตอบแทนและสวัสดิการที่จะเพิ่มเติมตามมา เป็นผลจากการทํางานหนักเป็นที่ประจักษ์ระดับโลก ขอให้เดินหน้าต่อสู้กับโรคโควิด 19 ให้สําเร็จ ให้ตัวเลขผู้ป่วยเป็นศูนย์ สร้างความเชื่อมั่นทางสาธารณสุข ช่วยสร้างโอกาสด้านเศรษฐกิจและสังคม จากการค้า การลงทุน การท่องเที่ยวต่อไป” ดร.สาธิต กล่าว
รัฐบาลไทย-ข่าวทำเนียบรัฐบาล-เร่งแก้ปัญหาราคาเนื้อหมู
วันพฤหัสบดีที่ 23 กรกฎาคม 2563
เร่งแก้ปัญหาราคาเนื้อหมู
--
#ไทยคู่ฟ้า ใครไปซื้อเนื้อหมูที่ตลาดคงพบว่า ราคาเนื้อหมูปรับตัวสูงขึ้น ซึ่งขณะนี้รัฐบาลกําลังเร่งแก้ปัญหา โดยกระทรวงพาณิชย์ทําข้อตกลงร่วมกับสมาคมผู้เลี้ยงสุกรแห่งชาติ และห้างค้าปลีกรายใหญ่ ให้ขายสุกรมีชีวิตในราคากิโลกรัมละ 80 บาท หมูเนื้อแดง กิโลกรัมละ 150 บาท และเนื้อสัน กิโลกรัมละ 160 บาท หากมาตรการข้างต้นไม่ได้ผล จะทบทวนเรื่องการส่งออก โดยระยะแรกจะจํากัดการส่งออกไม่ให้เกินวันละ 5,000 ตัว จากที่ปัจจุบันส่งออกวันละ 10,000 ตัว
และถ้าปัญหายังไม่คลี่คลายจะใช้มาตรการขั้นสูงสุด คือ การระงับการส่งออกชั่วคราวจนกว่าสถานการณ์จะดีขึ้นสําหรับสาเหตุที่ทําให้ราคาเนื้อหมูปรับตัวสูงขึ้น มาจากการแพร่ระบาดของโรคอหิวาต์แอฟริกา ทําให้ผลผลิตหมูในประเทศจีน เวียดนาม กัมพูชา และสปป.ลาว เกิดความเสียหาย จึงมีการนําเข้าเนื้อหมูจากประเทศไทยเพิ่มขึ้น ผลผลิตในประเทศจึงลดลง สวนทางกับความต้องการบริโภคเนื้อหมูที่มีมากขึ้น หลังจากที่รัฐบาลประกาศผ่อนคลายมาตรการล็อกดาวน์ และตรงกับช่วงเปิดเทอมของนักเรียนพอดี
รัฐบาลไทย-ข่าวทำเนียบรัฐบาล-ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน เผยผลสำรวจการใช้จ่ายของประชาชนฐานรากในช่วงเทศกาลสงกรานต์ 2561
วันพุธที่ 11 เมษายน 2561
ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน เผยผลสํารวจการใช้จ่ายของประชาชนฐานรากในช่วงเทศกาลสงกรานต์ 2561
ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน ได้ทําการสํารวจการใช้จ่ายของประชาชนฐานรากในช่วงเทศกาลสงกรานต์ จากกลุ่มตัวอย่างประชาชนที่มีรายได้ไม่เกิน 15,000 บาททั่วประเทศจํานวน 2,200 ตัวอย่าง
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า “ศูนย์วิจัยฯ ได้ทําการสํารวจการใช้จ่ายของประชาชนฐานรากในช่วงเทศกาลสงกรานต์ จากกลุ่มตัวอย่างประชาชนที่มีรายได้ไม่เกิน 15,000 บาททั่วประเทศจํานวน 2,200 ตัวอย่าง พบว่า ภาพรวมการใช้จ่ายของประชาชนฐานรากในช่วงเทศกาลสงกรานต์คาดว่าจะมีการจับจ่ายใช้สอยประมาณ 16,500 ล้านบาท ค่าใช้จ่ายเฉลี่ยต่อคนอยู่ที่ 3,970 บาท โดยปัจจัยสนับสนุนที่กระตุ้นการจับจ่ายใช้สอยของประชาชนฐานรากในช่วงเทศกาลสงกรานต์นี้ ส่วนหนึ่งส่งผลมาจากการที่รัฐบาลประกาศเพิ่มวันหยุดต่อเนื่อง 5 วัน โดยเริ่มตั้งแต่วันที่ 12-16 เม.ย. 2561 เพื่อให้ประชาชนได้เดินทางกลับภูมิลําเนา และกระตุ้นการท่องเที่ยว ทั่วประเทศ
เมื่อเปรียบเทียบค่าใช้จ่ายช่วงเทศกาลสงกรานต์กับปีก่อน พบว่า กลุ่มตัวอย่าง ร้อยละ 43.6 มีค่าใช้จ่ายเท่าเดิม ในขณะที่ ร้อยละ 31.7 คิดว่ามีค่าใช้จ่ายเพิ่มขึ้น เนื่องจากมีการวางแผนที่จะเดินทางไปต่างจังหวัด และรู้สึกว่าราคาสินค้าบางส่วนมีการปรับเพิ่มขึ้น เช่น ค่าน้ํามัน ขณะที่ร้อยละ 20.6 มีค่าใช้จ่ายน้อยลง เนื่องจากต้องประหยัดและใช้จ่าย เท่าที่จําเป็น
สําหรับแหล่งที่มาของเงินที่นํามาจับจ่ายใช้สอยในช่วงเทศกาลสงกรานต์ พบว่า ส่วนใหญ่เกินครึ่ง มาจากรายได้ (ร้อยละ 71.8) เงินออม (ร้อยละ 14.1) เงินจากคนในครอบครัว (ร้อยละ 9.0) เงินกู้ยืม ซึ่งมีทั้งเงินกู้นอกระบบและในระบบ (ร้อยละ 4.3) และเงินสวัสดิการจากภาครัฐ (ร้อยละ 0.8)
เมื่อสํารวจลักษณะการทํากิจกรรม และคาดการณ์ค่าใช้จ่ายเฉลี่ยต่อคนในช่วงเทศกาลสงกรานต์ พบว่า กิจกรรม 3 อันดับแรกที่ประชาชนฐานรากนิยม คือ (1) ทําบุญ/สรงน้ําพระ/รดน้ํา ขอพรผู้ใหญ่ ร้อยละ 86.0 มีค่าใช้จ่ายเฉลี่ย 445 บาท (2) สังสรรค์ เลี้ยงฉลอง ร้อยละ 61.4 มีค่าใช้จ่ายเฉลี่ย 980 บาท (3) ให้เงินพ่อ แม่ และคนในครอบครัว ร้อยละ 56.3 มีค่าใช้จ่ายเฉลี่ย 1,770 บาท ทั้งนี้ โดยภาพรวมประชาชนฐานรากมีความระมัดระวังในการจับจ่ายใช้สอยเพิ่มขึ้น เช่น ลดการสังสรรค์ เลี้ยงฉลอง ลดการซื้อของฝาก ขณะที่มีการจับจ่ายใช้สอยเพิ่มขึ้นจากการเดินทางพักผ่อน เล่นน้ํา ตามประเพณี และกลับภูมิลําเนา/เยี่ยมญาติ
สําหรับของซื้อ /ของฝากที่ประชาชนฐานรากคาดว่าจะซื้อให้กับตนเองและผู้อื่น พบว่า 3 อันดับแรก คือ อาหาร/ขนม (ร้อยละ 75.1) ผัก/ผลไม้ (ร้อยละ 58.0) และเสื้อผ้า/เครื่องนุ่งห่ม (ร้อยละ 55.1) โดยบุคคลที่ต้องการให้ คือ คนในครอบครัว (ร้อยละ 93.2) ผู้ใหญ่ที่เคารพ (ร้อยละ 30.9) ตนเอง (ร้อยละ 12.4) และเพื่อน (ร้อยละ 9.8)
เมื่อสอบถามถึงความต้องการใช้สินเชื่อเพื่อใช้จ่าย ในช่วงเทศกาลสงกรานต์ พบว่า กลุ่มตัวอย่าง ร้อยละ 15.4 มีความต้องการสินเชื่อ โดยต้องการใช้สินเชื่อบัตรกดเงินสดมากที่สุด (ร้อยละ59.3) และยังคงมีความต้องการใช้บริการผ่านช่องทางสาขามากที่สุด (ร้อยละ 57.8)” นายชาติชายฯ กล่าว
รัฐบาลไทย-ข่าวทำเนียบรัฐบาล-​รมว.ทส. รับยื่นหนังสือการขอคัดค้านการส่งออกช้างไทยไปต่างประเทศ
วันจันทร์ที่ 22 กรกฎาคม 2562
​รมว.ทส. รับยื่นหนังสือการขอคัดค้านการส่งออกช้างไทยไปต่างประเทศ
นายวราวุธ  ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม รับยื่นหนังสือการขอคัดค้านการส่งออกช้างไทยไปต่างประเทศ จากองค์กรเพื่อสิทธิสัตว์แห่งประเทศไทย (THAILAND ANIMAL RIGHTS ALLIANCE) ซึ่งประกอบด้วย องค์กรสวัสดิภาพสัตว์ และกลุ่มคนรักสั
รมว.ทส. รับยื่นหนังสือการขอคัดค้านการส่งออกช้างไทยไปต่างประเทศ
วันนี้ (22 กรกฎาคม 2562) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม รับยื่นหนังสือการขอคัดค้านการส่งออกช้างไทยไปต่างประเทศ จากองค์กรเพื่อสิทธิสัตว์แห่งประเทศไทย (THAILAND ANIMAL RIGHTS ALLIANCE) ซึ่งประกอบด้วย องค์กรสวัสดิภาพสัตว์ และกลุ่มคนรักสัตว์ทั่วประเทศ ที่ได้เคลื่อนไหวช่วยเหลือสัตว์ที่ตกอยู่ในสถานะยากลําบากในประเทศไทยกว่า 30 องค์กร ณ ห้องประชุมศักดิ์สิทธิ์ ตรีเดช กระทรวงทรัพยากรธรรมชาติและสิ่งแวดล้อม
รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) กล่าวเน้นย้ํากับผู้แทนกลุ่มองค์กรฯ ว่า “ช้างไทยจะไม่ส่งออกไปต่างประเทศ” เพราะ “ช้าง” ถือเป็นสัญลักษณ์ของประเทศไทย และมีคนให้ความสําคัญมากมายทั้งในไทยและต่างประเทศ การขนส่งช้างไปนอกประเทศไทย ก่อให้เกิดผลกระทบ ทั้งในเรื่องการดูแลช้างในถิ่นที่อยู่ใหม่ การขนส่งที่ใช้เวลายาวนานอาจสร้างความเครียดและเกิดการบาดเจ็บ รวมถึงอาจเป็นการสร้างแรงจูงใจให้เกิดการแอบอ้าง ในการค้าช้างและชิ้นส่วนช้างได้ สําหรับช้างที่ถูกส่งออกไปแล้ว จะมีการติดตามความคืบหน้า ถึงวิธีการนําช้างกลับมา หรือหาแนวทางอื่นๆ ในการช่วยเหลือต่อไป
รมว.ทส. กล่าวทิ้งท้ายว่า การเข้ามาดูแลกระทรวงทรัพยากรธรรมชาติและสิ่งแวดล้อม สิ่งสําคัญไม่เพียงแต่การดูแลทรัพยากรธรรมชาติและสิ่งแวดล้อมให้ยั่งยืน ได้ดูแลสัตว์ป่าทั้งในน้ําและบนบก แต่รวมไปถึงการดูแลความเป็นอยู่และสนับสนุนการทํางานของพี่น้อง เพื่อนๆ เจ้าหน้าที่ทุกคน ที่อยู่ภายใต้สังกัดกระทรวง และขอเป็นกําลังสําคัญให้ทุกหน่วยงาน ทุกองค์กร โดยจะนําทุกประเด็นที่นําเสนอ มาปฏิบัติโดยเร็วที่สุด
รัฐบาลไทย-ข่าวทำเนียบรัฐบาล-กรมสรรพากรจัดเก็บรายได้ในไตรมาส 1 ปีงบประมาณ 2562 ทะลุเป้า 7%
วันศุกร์ที่ 11 มกราคม 2562
กรมสรรพากรจัดเก็บรายได้ในไตรมาส 1 ปีงบประมาณ 2562 ทะลุเป้า 7%
ผลการจัดเก็บภาษีสรรพากรสะสมในช่วงไตรมาสที่ ๑ ของปีงบประมาณ 2562 (ตุลาคม - ธันวาคม 2561) เก็บได้ 412,391 ล้านบาท สูงกว่าปีก่อน 41,709 ล้านบาท หรือร้อยละ 11.3 และสูงกว่าประมาณการจัดเก็บภาษีสรรพากรตามเอกสารงบประมาณ 28,006 ล้านบาท หรือร้อยละ 7.3
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า ผลการจัดเก็บภาษีสรรพากรสะสมในช่วงไตรมาสที่ ๑ ของปีงบประมาณ 2562 (ตุลาคม - ธันวาคม 2561) เก็บได้ 412,391 ล้านบาท สูงกว่าปีก่อน 41,709 ล้านบาท หรือร้อยละ 11.3 และสูงกว่าประมาณการจัดเก็บภาษีสรรพากรตามเอกสารงบประมาณ 28,006 ล้านบาท หรือร้อยละ 7.3
ดร.เอกนิติ นิติทัณฑ์ประภาศ อธิบดีกรมสรรพากร กล่าวถึงสาเหตุที่การจัดเก็บภาษีสรรพากรสูงกว่าประมาณการเอกสารงบประมาณ ในไตรมาส 1 ปีงบประมาณ 2562 เนื่องจากการขยายตัวของการนําเข้าและราคาน้ํามันเฉลี่ยที่สูงขึ้นได้ส่งผลดีต่อการจัดเก็บภาษีมูลค่าเพิ่มจากการนําเข้า อีกทั้งมีปัจจัยสนับสนุนอื่น ๆ ที่ส่งผลให้การจัดเก็บภาษีสรรพากรเพิ่มขึ้น ได้แก่ การฟื้นตัวของเศรษฐกิจอย่างต่อเนื่อง การลงทุนภาคเอกชนขยายตัวดีตามแนวโน้มโครงการลงทุนภาครัฐและภาคเอกชนที่เพิ่มขึ้น ยอดขายอสังหาริมทรัพย์และการโอนจําหน่ายรถยนต์ที่ขยายตัวดีต่อเนื่อง รวมถึงการเพิ่มขึ้นของเงินเดือนภาคเอกชนและจํานวนผู้มีงานทํา เป็นต้น
ดร.เอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า ในปีงบประมาณ 2562 กรมสรรพากรได้มีมาตรการเพิ่มประสิทธิภาพการจัดเก็บภาษี โดยนําเทคโนโลยี Data Analytics มาช่วยวิเคราะห์ เพื่อหาผู้ประกอบการรายใหม่ซึ่งอยู่นอกระบบ บูรณาการข้อมูลภายในและภายนอก เพื่อเชื่อมโยงไปยังรายได้ที่แท้จริงของผู้ประกอบการ ปรับปรุงระบบการคัดเลือกผู้เสียภาษีเพื่อกํากับและตรวจสอบ (Risk Base Audit System: RBA) เพื่อให้ระบบมีความสมบูรณ์ครบถ้วน และปรับปรุงระบบ Criteria เพื่อคัดกรองรายผู้ประกอบการที่มีความผิดปกติให้หน่วยปฏิบัติตรวจสอบข้อเท็จจริงและแนะนําภาษีอากรต่อไป รวมถึงการเพิ่มประสิทธิภาพ
ในการเร่งรัดหนี้ภาษีอากร
อธิบดีกรมสรรพากรได้กล่าวเพิ่มเติมว่า “จากผลจัดเก็บภาษีสรรพากรในไตรมาสแรกของปีงบประมาณ 2562 ทําให้คาดว่าในปีงบประมาณ 2562 กรมสรรพากรจะสามารถจัดเก็บได้ตามเป้าหมายจัดเก็บตามเอกสารงบประมาณ 2562 จํานวน 2,000,000 ล้านบาท โดยกรมสรรพากรจะเร่งนําเทคโนโลยีมาช่วยในการทํางาน เพื่อขยายฐานภาษีและสร้างความสมัครใจในการเสียภาษี ช่วยให้การจัดเก็บภาษีของกรมสรรพากรมีประสิทธิภาพต่อไป”
กรมสรรพากร สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-แนวทางปฏิบัติสำหรับร้านตัดผมหรือร้านเสริมสวย ในสถานการณ์โควิด-19
วันศุกร์ที่ 8 พฤษภาคม 2563
แนวทางปฏิบัติสําหรับร้านตัดผมหรือร้านเสริมสวย ในสถานการณ์โควิด-19
มีแนวทางปฏิบัติอย่างไรบ้างนะ
-ผู้เกี่ยวข้องในร้านทุกคนต้องรักษาความสะอาดและตรวจสอบตนเองอย่างสม่ําเสมอว่าเป็นกลุ่มเสี่ยงหรือไม่
-จัดจุดบริการความสะอาดภายในร้าน และรักษาความสะอาดภายในร้านอย่างเคร่งครัด
รัฐบาลไทย-ข่าวทำเนียบรัฐบาล-129 หน่วยงานสังกัด สป.สธ. คว้ารางวัลหน่วยงานที่มีการกำกับดูแลองค์การที่ดี
วันเสาร์ที่ 30 พฤศจิกายน 2562
129 หน่วยงานสังกัด สป.สธ. คว้ารางวัลหน่วยงานที่มีการกํากับดูแลองค์การที่ดี
กระทรวงสาธารณสุข มอบเกียรติบัตรแก่ 129 หน่วยงานในสังกัดสํานักงานปลัดกระทรวงสาธารณสุขที่มีการกํากับดูแลองค์การที่ดีประจําปีงบประมาณ 2562 ปฏิบัติงานอย่างมีธรรมาภิบาล ตามเป้าหมายประชาชนสุขภาพดี เจ้าหน้าที่มีความสุข ระบบสุขภาพยั่งยืน
นพ.ณรงค์ สายวงศ์ รองปลัดกระทรวงสาธารณสุข กล่าวว่า กระทรวงสาธารณสุข ได้ความสําคัญกับนโยบายการกํากับดูแลองค์กรที่ดี ได้มอบให้หน่วยงานในสังกัดนําไปสู่การปฏิบัติ และมอบเกียรติบัตรให้กับหน่วยงานที่มีผลงานดีเด่น ถือเป็นเรื่องที่มีความสําคัญมาก เพราะมีการใช้ต้นทุนหรือทรัพยากรที่เหมาะสม ไม่สร้างความเดือดร้อนให้ใคร และสร้างผลประโยชน์สูงสุดให้กับผู้รับบริการ ทําให้องค์กรประสบความสําเร็จอย่างสง่างาม ในปีงบประมาณ 2562 มีหน่วยงานทั้งส่วนกลางและส่วนภูมิภาคที่ผ่านเกณฑ์การประเมิน ได้รับเกียรติบัตรเป็นหน่วยงานที่มีการกํากับดูแลองค์การที่ดี 129 แห่ง แบ่งเป็น ระดับดีเยี่ยม 28 แห่ง ระดับดีเด่น 18 แห่ง ระดับดีมาก 34 แห่ง และระดับดี 49 แห่ง จากการดําเนินงาน 10 ปีที่ผ่านมา แสดงให้เห็นถึงความมุ่งมั่นและตั้งใจที่จะทําให้หน่วยงานในสังกัดปฏิบัติราชการอย่างมีธรรมาภิบาล เพื่อให้ประชาชนเกิดความมั่นใจ ศรัทธา และไว้วางใจ ในปีงบประมาณ 2563 ปลัดกระทรวงสาธารณสุข ได้ประกาศนโยบายการกํากับดูแลองค์กรที่ดีเพื่อให้หน่วยงานในสังกัดนําไปสู่การปฏิบัติ โดยกําหนดนโยบายจากการนําค่านิยม MOPH หลักธรรมาภิบาล สถานการณ์ในปัจจุบัน และผลการดําเนินงานในปีที่ผ่านมา
“ขอให้ทุกหน่วยงานดําเนินงานตามนโยบายการกํากับดูแลองค์การที่ดี เพื่อร่วมกันดูแลสังคม ชุมชน สิ่งแวดล้อม ผู้รับบริการ หน่วยงานและเจ้าหน้าที่ของเราเอง ให้ปฏิบัติงานอย่างมีธรรมาภิบาลตามเป้าหมาย ประชาชนสุขภาพดี เจ้าหน้าที่มีความสุข และระบบสุขภาพยั่งยืน” นายแพทย์ณรงค์กล่าว
สําหรับนโยบายการกํากับดูแลองค์กรที่ดี 4 ด้าน คือ 1.นโยบายด้านรัฐ สังคม และสิ่งแวดล้อม เน้นกิจกรรมจิตอาสาเพื่อบําเพ็ญประโยชน์ต่อหน่วยงานและสาธารณะ ตามพระดําริของสมเด็จพระเจ้าอยู่หัวรัชกาลที่ 10 อาทิ คัดแยกขยะ ลดใช้ถุงพลาสติก 2.นโยบายด้านผู้รับบริการและผู้มีส่วนได้ส่วนเสีย โดยปรับปรุงการให้บริการ เพื่อความสะดวก รวดเร็ว ลดระยะรอคอย เป็นมิตรกับผู้รับบริการและประชาชน3.นโยบายด้านองค์กร เพิ่มประสิทธิภาพหน่วยงานด้วยนวัตกรรมหรือเทคโนโลยีสารสนเทศ ให้สอดคล้องกับทิศทางการพัฒนาประเทศ ยุค 4.0 และ4.นโยบายด้านผู้ปฏิบัติงาน เน้นการส่งเสริมให้เจ้าหน้าที่ดูแลสุขภาพตนเอง และนําเทคโนโลยีสารสนเทศมาใช้อย่างเหมาะสม
***************************************** 30 พฤศจิกายน 2562
รัฐบาลไทย-ข่าวทำเนียบรัฐบาล-​“พาณิชย์”ผลักดันอินโดนีเซียเร่งออกใบอนุญาตนำเข้า “ลำไย” เพิ่มความสะดวกส่งออกไทย หลังสถานการณ์โควิด-19 [กระทรวงพาณิชย์]
วันจันทร์ที่ 29 มิถุนายน 2563
​“พาณิชย์”ผลักดันอินโดนีเซียเร่งออกใบอนุญาตนําเข้า “ลําไย” เพิ่มความสะดวกส่งออกไทย หลังสถานการณ์โควิด-19 [กระทรวงพาณิชย์]
​“พาณิชย์”ผลักดันอินโดนีเซียเร่งออกใบอนุญาตนําเข้า “ลําไย” เพิ่มความสะดวกส่งออกไทย
“พาณิชย์”ผลักดันอินโดนีเซียอํานวยความสะดวกออกใบอนุญาตนําเข้า “ลําไย” หลังยังมีความล่าช้า จนกระทบต่อการส่งออกลําไยของไทย พร้อมแจ้งข่าวดียกเลิกใบอนุญาตนําเข้า “หอมหัวใหญ่-กระเทียม” ออกไปอย่างไม่มีกําหนด หลังโควิด-19 ระบาด เผยยังได้ตกลงผลักดันทําการยอมรับร่วมมาตรฐานสินค้าเกษตร หวังเปิดตลาดสินค้าเกษตรไทยเข้าสู่อินโดนีเซียได้ง่ายขึ้น
นายสรรเสริญ สมะละภา ผู้ช่วยรัฐมนตรีประจํากระทรวงพาณิชย์ เปิดเผยว่า เมื่อวันที่ 26 มิ.ย.2563 ที่ผ่านมา ได้หารือร่วมกับเอกอัครราชทูตอินโดนีเซียประจําประเทศไทย ที่ได้มาเข้าเยี่ยมคารวะในโอกาสครบวาระการดํารงตําแหน่ง โดยไทยได้ใช้โอกาสนี้ขอให้อินโดนีเซียช่วยอํานวยความสะดวกการออกใบอนุญาตการนําเข้าผลไม้จากไทย โดยเฉพาะลําไย ซึ่งเป็นผลไม้ส่งออกสําคัญของไทย เนื่องจากผู้นําเข้าผลไม้ไทยในอินโดนีเซียเห็นว่ากระบวนการออกใบอนุญาตยังคงมีความล่าช้า และมีผู้นําเข้าเพียงไม่กี่รายที่ได้รับใบอนุญาต ซึ่งอินโดนีเซียรับจะติดตามปัญหานี้ พร้อมทั้งเสนอให้ใช้เวทีความร่วมมือด้านสินค้าเกษตรที่ทั้งสองฝ่ายมีอยู่ เป็นกลไกหารือเพื่อแก้ไขปัญหาอีกทางหนึ่ง
ทั้งนี้ อินโดนีเซียยังแจ้งว่าได้ขยายระยะเวลาการผ่อนปรนข้อจํากัดการนําเข้าสินค้าเกษตรและวัตถุดิบต่างๆ เช่น การยกเลิกใบอนุญาตนําเข้าสําหรับกระเทียมและหอมหัวใหญ่ ที่อินโดนีเซียประกาศบังคับใช้เป็นการชั่วคราวในช่วงการระบาดของโควิด-19 ไปอย่างไม่มีกําหนด โดยยกเลิกจากเดิมที่จะสิ้นสุดมาตรการในช่วงเดือนพ.ค.2563 ซึ่งมาตรการนี้จะช่วยลดต้นทุนให้กับสินค้าเกษตรจากไทย รวมทั้งผู้ประกอบการในอินโดนีเซียเอง และยังสนับสนุนการเชื่อมโยงห่วงโซ่อุปทานในภูมิภาค
ขณะเดียวกัน ได้หารือถึงแนวทางที่จะพัฒนาความร่วมมือกับอินโดนีเซีย ที่จะช่วยสนับสนุนการค้าของไทย และสร้างโอกาสให้ผู้ประกอบการไทย โดยเฉพาะเกษตรกรให้สามารถขยายการส่งออกสินค้าไปยังอินโดนีเซียได้มากขึ้น โดยกระทรวงพาณิชย์จะร่วมมือกับกระทรวงเกษตรและสหกรณ์ ผลักดันความร่วมมือกับอินโดนีเซียเรื่องการจัดทําการยอมรับด้านมาตรฐานการตรวจสอบรับรองสินค้าเกษตร และจะเชื่อมโยงสินค้าเกษตรศักยภาพของไทยเข้าสู่แพลตฟอร์ม thaitrade.comที่อาจพัฒนาให้เชื่อมโยงกับแพลตฟอร์มการค้าออนไลน์ของอินโดนีเซียได้ในอนาคต เพื่อเพิ่มช่องทางเข้าสู่ตลาดต่างประเทศให้กับผลิตภัณฑ์เกษตรของไทยตามนโยบาย “เกษตรผลิต พาณิชย์ตลาด”
“ทั้งสองฝ่ายได้หารือความร่วมมือเรื่องการค้าออนไลน์ ซึ่งเป็นรูปแบบการค้าที่ได้รับความนิยมเพิ่มมากขึ้นในช่วงการระบาดของโควิด-19 โดยไทยได้นําเสนอใช้ thaitrade.comซึ่งเป็นแพลตฟอร์มที่กระทรวงพาณิชย์พัฒนาขึ้น โดยรวบรวมสินค้าจากผู้ส่งออกไทยที่มีคุณภาพสูงกว่า 10,000 ราย และครอบคลุมสินค้าหลากหลายกลุ่ม เพื่อเป็นช่องทางการค้าออนไลน์อีกหนึ่งทางเลือก ในการเลือกซื้อสินค้าให้กับผู้บริโภคของอินโดนีเซีย ซึ่งอินโดนีเซียแจ้งว่ากําลังพัฒนาแพลตฟอร์มการค้าออนไลน์ในลักษณะนี้เช่นกัน ซึ่งจะสามารถเชื่อมโยงกับแพลตฟอร์มของไทยได้”นายสรรเสริญกล่าว
ปัจจุบันอินโดนีเซียเป็นคู่ค้าอันดับ 4 ของไทยในอาเซียน รองจากมาเลเซีย เวียดนาม และสิงคโปร์ และเป็นคู่ค้าอันดับ 7 ของไทยในโลก โดยในปี 2562 ไทยและอินโดนีเซียมีมูลค่าการค้ารวม 16,330 ล้านเหรียญสหรัฐ ไทยส่งออกไปอินโดนีเซียมูลค่า 9,098 ล้านเหรียญสหรัฐ และไทยนําเข้าจากอินโดนีเซียมูลค่า 7,232 ล้านเหรียญสหรัฐ
รัฐบาลไทย-ข่าวทำเนียบรัฐบาล-รมว.ทส. ให้การต้อนรับ CEO กองทุนสิ่งแวดล้อมโลก
วันพุธที่ 17 ตุลาคม 2561
รมว.ทส. ให้การต้อนรับ CEO กองทุนสิ่งแวดล้อมโลก
รมว.ทส. ให้การต้อนรับ CEO กองทุนสิ่งแวดล้อมโลก
รมว.ทส. ให้การต้อนรับCEO กองทุนสิ่งแวดล้อมโลก
วันนี้ (17 ต.ค. 61) เวลา 10.00 น. ณ ห้องรับรอง ชั้น 20 อาคารกระทรวงทรัพยากรธรรมชาติและสิ่งแวดล้อม พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ Ms. Naoko Ishii CEO กองทุนสิ่งแวดล้อมโลก (GEF) เข้าเยี่ยมคารวะและพูดคุยหารือเกี่ยวกับทรัพยากรธรรมชาติและสิ่งแวดล้อม ปัญหามลพิษ โดยเฉพาะเรื่องขยะและการลดใช้พลาสติก ในโอกาสเดินทางมาร่วมการประชุม National Dialogue เพื่อจัดทํายุทธศาสตร์โครงการและแผนการจัดสรรเงินกองทุนสิ่งแวดล้อมโลก (National Portfolio Formulation Document : NPFD) รอบที่ 7 ณ โรงแรมพูลแมนคิงพาวเวอร์ เมื่อวันที่ 16 ตุลาคม 61 ที่ผ่านมา จัดขึ้นโดย กระทรวงทรัพยากรธรรมชาติและสิ่งแวดล้อม โดย กองการต่างประเทศ เป็นเจ้าภาพร่วมกับสํานักเลขาธิการกองทุนสิ่งแวดล้อมโลก
รัฐบาลไทย-ข่าวทำเนียบรัฐบาล-‘รมช.ประภัตร’ ดูแปลงเพาะกล้าไผ่ เล็งสร้างอาชีพใหม่ให้เกษตรกรสู้ภัยแล้ง
วันศุกร์ที่ 24 กรกฎาคม 2563
‘รมช.ประภัตร’ ดูแปลงเพาะกล้าไผ่ เล็งสร้างอาชีพใหม่ให้เกษตรกรสู้ภัยแล้ง
‘รมช.ประภัตร’ นําคณะ ศึกษาดูแปลงเพาะกล้าไผ่ เล็งสร้างอาชีพใหม่ให้เกษตรกรสู้ภัยแล้ง
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมวิสาหกิจชุมชนปลูกป่าลดโลกร้อน ณ แปลงเพาะกล้าไผ่ซางนวลจากเมล็ด ต.ทุ่งยั้ง อ.ลับแล จ.อุตรดิตถ์ ซึ่งเกษตรกรได้รวมกลุ่มกันเพื่อปลูกไผ่ซางนวลด้วยวิธีการเพาะเมล็ดส่งขาย โดยรับฟังการดําเนินงานจากประธานกลุ่ม เพื่อศึกษาถึงแนวทางในการส่งเสริมเป็นอาชีพใหม่สร้างรายได้ให้กับเกษตรกรที่ได้รับผลกระทบจากภัยแล้ง ตลอดจนรับฟังความคิดเห็นจากเกษตรกร และหน่วยงานที่เกี่ยวข้องเพื่อพัฒนาและขยายพื้นที่เพาะปลูกในพื้นที่ที่เหมาะสม ต่อไป
จากนั้น รัฐมนตรีช่วยเกษตรฯ เดินทางไปยังสวนชัยวัฒน์ ตลาดกลางพันธุ์ไม้ ณ ต.วังแดง อ.ตรอน จ.อุตรดิตร์ เพื่อศึกษาดูงานและเยี่ยมชมสวนประดับพันธุ์ไม้ ซึ่งเป็นแหล่งท่องเที่ยวเชิงเกษตร และเป็นศูนย์เพาะพันธุ์กล้าไม้ที่ใหญ่ อันดับต้นๆ ของภูมิภาค มีตลาดรองรับทั้งในประเทศและต่างประเทศ พร้อมกันนี้ ได้รับฟังการดําเนินงาน และลงแปลงดูวิธีการขยายพันธุ์ไผ่ซางหม่นด้วยวิธีการตอนกิ่ง โดยเตรียมผลักดันส่งเสริมให้เกษตรกรปลูกไผ่ซางหม่นเพื่อเป็นอาชีพเสริมสร้างรายได้ ในช่วงภัยแล้ง เนื่องจากมีตลาดรองรับและได้ราคาดี
รัฐบาลไทย-ข่าวทำเนียบรัฐบาล-กรมการค้าภายใน กระทรวงพาณิชย์ เชิญชวนถ่ายทอดวิถีชีวิตชุมชน “ตลาดต้องชม” ผ่านโครงการจัดประกวดคลิปวีดีโอ “ตลาดต้องชมเพื่อชุมชนและท้องถิ่น” ชิงเงินรางวัลรวมกว่า 10 ล้านบาท
วันพฤหัสบดีที่ 9 พฤศจิกายน 2560
กรมการค้าภายใน กระทรวงพาณิชย์ เชิญชวนถ่ายทอดวิถีชีวิตชุมชน “ตลาดต้องชม” ผ่านโครงการจัดประกวดคลิปวีดีโอ “ตลาดต้องชมเพื่อชุมชนและท้องถิ่น” ชิงเงินรางวัลรวมกว่า 10 ล้านบาท
กรมการค้าภายใน กระทรวงพาณิชย์ จัดประกวดคลิปวีดีโอเพื่อประชาสัมพันธ์ “ตลาดต้องชม” ภายใต้โครงการส่งเสริมตลาดกลาง-ตลาดชุมชนประชารัฐเพื่อพัฒนาเศรษฐกิจภูมิภาค (Local Economy Market) ในหัวข้อ “ตลาดต้องชมเพื่อชุมชนและท้องถิ่น” รวมเงินรางวัลกว่า 10 ล้านบาท
เพื่อเผยแพร่ประชาสัมพันธ์ภาพลักษณ์ของ “ตลาดต้องชม” ให้เป็นที่รู้จักอย่างกว้างขวางและทั่วถึง
นางนันทวัลย์ ศกุนตนาค ปลัดกระทรวงพาณิชย์ เปิดเผยว่า ได้ดําเนินโครงการส่งเสริม “ตลาดต้องชม” เป็นการขยายช่องทางการตลาดสร้างรายได้ให้กับชุมชน และเชื่อมโยงภาคการค้ากับการท่องเที่ยวเข้าด้วยกันส่งผลให้เกิดการกระตุ้นเศรษฐกิจ โดยใช้การบริโภคภายในประเทศเป็นตัวขับเคลื่อนไปสู่การสร้างความเข้มแข็งให้กับชุมชนและเศรษฐกิจท้องถิ่น (Local Economy) สอดคล้องตามนโยบายของรัฐบาลในการสร้างความเข้มเข็งในทุกมิติ และขับเคลื่อนประเทศชาติตามกลไก “ประชารัฐ” ปัจจุบันได้ส่งเสริมตลาดต้องชมไปแล้วกว่า 151 แห่งทั่วประเทศ กระจายรายได้ระดับฐานราก สร้างความเข้มแข็งให้กับเศรษฐกิจชุมชน ทั้งยังคงไว้ซึ่งอัตลักษณ์ของชุมชน
การจัดประกวดคลิปวีดีโอเพื่อประชาสัมพันธ์ “ตลาดต้องชม” ภายใต้หัวข้อ “ตลาดต้องชมเพื่อชุมชนและท้องถิ่น” เป็นการประชาสัมพันธ์ให้ตลาดต้องชมทั้ง 77 แห่ง ทั่วประเทศ ให้เป็นที่รู้จักในวงกว้าง โดยแบ่งการประกวดออกเป็น 2 ประเภท ได้แก่ ประเภทประชาชนทั่วไป และประเภทนักเรียน นักศึกษา ส่งผลงานได้ทั้งแบบบุคคลและแบบทีมๆละไม่เกิน 5 คน ผู้ส่งผลงานจะต้องสร้างสรรค์และนําเสนอวิถีชีวิต วิถีการค้าของผู้คนในตลาด แนะนําและเชิญชวนให้มาเที่ยวชมและจับจ่ายซื้อสินค้าในตลาดต้องชม รวมทั้งแนะนําสถานที่ท่องเที่ยวใกล้เคียง เพื่อเชื่อมโยงตลาดกับการท่องเที่ยว และสื่อถึงเอกลักษณ์พาณิชย์ อัตลักษณ์ของชุมชน ความยาว 1-2 นาที โดยเกณฑ์การตัดสินพิจารณาดูจากความเหมาะสมของเนื้อหา ความคิดสร้างสรรค์ การใช้ภาษาและดนตรี คุณภาพของภาพและเสียง และจํานวนผู้ชมผ่าน Social Media รางวัลสําหรับผู้ที่ชนะการประกวดในแต่ละตลาดจะได้รับรางวัล (1) ประเภทประชาชนทั่วไป รางวัลชนะเลิศ จํานวน 1 รางวัลๆ ละ 60,000 บาท พร้อมโล่รางวัลและเกียรติบัตร รางวัลรองชนะเลิศอันดับที่ 1 จํานวน 1 รางวัลๆ ละ 30,000 บาท พร้อมเกียรติบัตร รางวัลรองชนะเลิศอันดับที่ 2 จํานวน 1 รางวัลๆ ละ 10,000 บาท (2) ประเภท นักเรียน นักศึกษา รางวัลชนะเลิศ จํานวน 1 รางวัลๆ ละ 25,000 บาท พร้อมโล่รางวัลและเกียรติบัตร รางวัลรองชนะเลิศ จํานวน 1 รางวัลๆ ละ 10,000 บาท พร้อมเกียรติบัตร
สําหรับผู้ที่ประสงค์จะเข้าร่วมประกวดคลิปวีดีโอ สามารถสมัครและดูรายละเอียดเพิ่มเติมได้ที่http://www.taladtongchom.com หรือสอบถามได้ที่กองส่งเสริมและบริหารระบบตลาด กรมการค้าภายในโทร 0 2507 5900 ในวันและเวลาราชการ หรือสอบถามข้อมูลที่ 0 2938 1988 ต่อ 666 มือถือ 08 9016 5155 ระยะเวลาเปิดรับสมัครและส่งผลงานตั้งแต่วันที่ 1 พฤศจิกายน ถึงวันที่ 15 ธันวาคม 2560